《吴判官野阁诗述先公甚勤次韵谢之》
宋代·韩淲

我登野阁思过庭，吻角欲语徒悲鸣。丽谯西池水木秀，当年手种年年生。

五六十春几交印，幕画英游应接轫。由来感旧谁发挥，龙光斗牛知令问。

诗来唤醒醉梦中，一日好事传江东。吴公治行天下美，隐然盖本西汉风。

大抵轩窗数间屋，雅俗升沈堪踯躅。光前绝后得名章，便觉流芳争诵读。

夕阳淡月色朦胧，想公退食书自工。黄卷之间欠伸处，催煎茶椀呼家童。

妙声直启重玄钥，惠徼先君宁苟作。其孤衰微但下拜，犹向霜天辱杯酌。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。